थांनाय मोनायाव नलबारी रेलवेनि लागोना मोखाङाव ए.एस.-14 जे-5899 नम्बरनि आपासि बाइजों सानै लाइमोना हर्खाबै जाब्रथायाव गोग्लैयो। मिथिनो मोननाय बादिब्ला बाइकनि गोख्रैथिया बांद्राय जानायनि थाखाय सामलायनो हायैयाव रेल लामानि अन्थायाव सौग्रावनानै सानैबो गोग्लैयो आरो सासेया जायगायावनो जिउ गोमायो, सासेया गोब्राबै जोखोम जायो। जिउ गोमाजानाय लाइमोनखौ रुपक गस्वामी होननानै मिथिनाय जादों आरो गुबुन सासेया गोब्राबै जोखोम जानाय बिष्णु दासखौ फाहामथाय होनो थाखाय गुवाहाटी मेडिकेल कलेजआव थिसननाय जादों होननानै खौरां मोननाय जादों।